**Uzziņa par projektu Vadības komitejas sēdei**

**19.06.2020.**

| № | Sniedzamā informācija | Informācija par projektu |
| --- | --- | --- |
| **Par Ministru kabineta noteikumu projektu “Grozījumi Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība””** |
| 1. | Projekta izstrādes nepieciešamības pamatojums | Noteikumu projekts izstrādāts, ņemot vērā Valsts kontroles revīzijas ziņojuma Nr.2.4.1-10/2018 “Vai kases aparātu reforma ir pamatota un sasniedz izvirzītos mērķus?” ieteikumu – lai nodrošinātu EKA apkalpojošo dienestu kompetences izvērtējumu un to darbības uzraudzību pēc būtības, VID definēt skaidras un nepārprotamas prasības, uz kuru pamata būtu iespējams izvērtēt apkalpojošo dienestu kompetenci un to spēju veikt EKA apkalpošanu.Saskaņā ar Ministru kabineta 2018.gada 18.decembra sēdē nolemto (prot. Nr.60, 94.§, 4.punkts) Finanšu ministrijai ir uzdots uzdevums pārskatīt Ministru kabineta noteikumus, izvērtējot iespēju nodrošināt vienlīdzīgas prasības tirdzniecības dalībniekiem attiecībā uz nodokļu un citu maksājumu reģistrēšanas elektronisko ierīču un iekārtu (kases aparātu) lietošanu. Uzdevums uzdots saistībā ar Ekonomikas ministrijas sagatavoto informatīvo ziņojumu “Par situāciju ielu tirdzniecībā”.Lai samazinātu elektronisko ierīču un iekārtu lietotāju administratīvo slogu, noteikumu projekts paredz elektroniskās tehniskās pases sagatavošanu VID elektroniskās deklarēšanas sistēmā, tādējādi turpmāk tehniskā pase tiks sagatavota un uzglabāta tikai VID elektroniskās deklarēšanas sistēmā, nepieciešamības gadījumā, sagatavojot tās atvasinājumu papīra vai elektroniskā formā.Noteikumu projektā turpmāk pastāvīgai piemērošanai ir jāpārņem Covid-19 infekcijas izplatības seku pārvarēšanas likuma 41.pantā noteiktais, kas nosaka līdz 2020.gada 30.septembrim pasta komersantiem, saņemot samaksu par pēcmaksas pasta sūtījumiem, tiesības piemērot atbrīvojumu no elektronisko ierīču un iekārtu lietošanas, darījumu apliecinot ar elektroniski sagatavotu VID reģistrēto kvīti, kuras numurs ir saņemts VID elektroniskās deklarēšanas sistēmā, tādējādi tiek samazināts pasta komersantu administratīvais slogs, izpildot prasības, kas noteiktas darījumu apliecinošu dokumentu izsniegšanai.Ņemot vērā plānoto vienotas sabiedriskā transporta biļešu sistēmas izveidi braukšanas maršrutos Latvijas teritorijā, nepieciešams pagarināt prasībām atbilstošu elektronisko ierīču un iekārtu lietošanas uzsākšanas termiņu sabiedriskā transporta nozarei līdz 2022.gada 1.janvārim |
| 2. | Vadības darba plāna uzdevuma numurs un tā izpildes termiņš  | Nav |
| 3. | Projekta īss saturs | Noteikumu projekts paredz:1. Precizēt un skaidri definēt prasības elektronisko ierīču un iekārtu apkalpojošo dienestu un atbilstības pārbaudes institūciju reģistrācijai un to darbības uzraudzībai.2. Precizēt apkalpojošā dienesta atbildīgo personu, kura veic elektronisko ierīču un iekārtu apkalpošanu, definīciju, nodrošināt viennozīmīgu izpratni par apkalpojošā dienesta atbildīgai personai nepieciešamo izglītību.3. Noteikt atbilstības pārbaudes institūcijām prasību iesniegt speciālistu, kas veiks elektronisko ierīču un iekārtu atbilstības pārbaudes, sarakstu.4. Mainīt nosacījumus atbrīvojumu no elektronisko ierīču un iekārtu lietošanas piemērošanai ārpus pastāvīgās darbības vietas (struktūrvienības), tirgos un ielu tirdzniecības vietās.5. Noteikt iespēju elektroniskās ierīces vai iekārtas tehnisko pasi sagatavot VID elektroniskās deklarēšanas sistēmā.6. Precizēt norādāmo informāciju attiecībā uz elektroniskās ierīces vai iekārtas lietošanas vietu, kā arī noteikt atvieglotu elektronisko ierīču un iekārtu lietošanas vietas reģistrācijas kārtību izbraukuma tirdzniecībai.7. Noteikt pasta komersantiem, saņemot samaksu par pēcmaksas pasta sūtījumiem, tiesības piemērot atbrīvojumu no elektronisko ierīču un iekārtu lietošanas, darījumu apliecinot ar elektroniski sagatavotu VID reģistrēto kvīti.8. Pagarināt tehniskām prasībām atbilstošu elektronisko ierīču un iekārtu lietošanas uzsākšanas termiņu sabiedriskā transporta nozarē līdz 2022.gada 1.janvārim.  |
| 4. | Iespējamie risinājuma varianti (ja nepieciešams) | Nav |
| 5. | Par projektu nosakāmā atbildīgā amatpersona | Valsts ieņēmumu dienesta Nodokļu nomaksas veicināšanas pārvaldes direktora vietniece Inese Bindemane |
| 6. | Nosakāmais projekta sagatavotājs (ja nepieciešams) | Valsts ieņēmumu dienesta Nodokļu nomaksas veicināšanas pārvaldes Digitālās vides datu kontroles un zinātības daļas galvenā nodokļu inspektore Agate Kalniņa |
| 7. | Darba grupas vadītājs un iespējamais sastāvs (ja nepieciešams) | Darba grupa netiek veidota |
| 8. | Sabiedrības līdzdalība | Uzziņa par noteikumu projektu tiks publicēta Finanšu ministrijas mājaslapā. Sabiedrība par noteikumu projektu var izteikt viedokli līdz 9.jūlijam |
| 9. | Ministrijas struktūrvienības un padotības iestādes, ar kurām projekts jāsaskaņo | Finanšu ministrijas Nodokļu administrēšanas un sabiedrības interešu politiku departaments; Finanšu ministrijas Juridiskais departaments |
| 10. | Nosūtīšanas saskaņošanai termiņš, saskaņošanas termiņš | Noteikumu projekts saskaņots ar Finanšu ministriju 2020.gada 11.jūnijā |
| 11. | Prognozējamā projekta finansiālā ietekme uz valsts budžetu | Noteikumu projektam nav paredzama ietekme uz valsts budžetu un pašvaldību budžetiem |
| 12. | Tiesību akta ieviešanas kalendārais plāns | Izsludināts VSS 2020.gada 9.jūlijā.Iesniegts MK 2020.gada 1.septembrī.Ministru kabineta noteikumi stājas spēkā pēc publicēšanas.Noteikumu projekta regulējumam attiecībā uz elektroniskās ierīces vai iekārtas tehniskās pases sagatavošanu VID elektroniskās deklarēšanas sistēmā tiks noteikts pārejas periods līdz 2020.gada 1.novembrim.Pārejas periods normatīvā regulējuma prasību ieviešanai līdz 2020.gada 1.novembrim tiks noteikts arī attiecībā uz izmaiņām atbrīvojumiem no elektronisko ierīču un iekārtu lietošanas ārpus pastāvīgās darbības vietas (struktūrvienības), tirgos un ielu tirdzniecības vietās. |
| 13. | Politikas joma | Budžeta un finanšu politika |
| 14. | Uzziņas sagatavotājs | Valsts ieņēmumu dienesta Nodokļu nomaksas veicināšanas pārvaldes Digitālās vides datu kontroles un zinātības daļas galvenā nodokļu inspektore Agate Kalniņa |
|  |
| Uzziņu iesniedza: Valsts ieņēmumu dienesta Nodokļu nomaksas veicināšanas pārvaldes direktora vietniece Inese BindemaneTālrunis 67121149, e-pasts: Inese.Bindemane@vid.gov.lv Uzziņa iesniegta 18.06.2020. |
|  |
|  |